BOSNA I HERCEGOVINA

REPUBLIKA SRPSKA 

OSNOVNI SUD U BIJELJINI 

Broj: 80 0 I 143187 22 I 

Bijeljina, 24.01.2023. godine 


OSNOVNI SUD U BIJELJINI po sudiji Nebojša Purić, u izvršnom postupku tražioca izvršenja Raiffeisen Bank d.d. Bosna i Hercegovina, Zmaja od Bosne bb, Sarajevo, protiv izvršenika Nenad Mitrović iz Bijeljine, ulica Dušana Radovića br. 7,  radi naplate novčanog potraživanja, odlučujući o prijedlogu za izvršenje  na osnovu izvršne isprave,  dana 24.01.2023.godine, donio je sljedeće:
Z A K L J U Č A K  

O  DRUGOM ROČIŠTU ZA P R O D A J U  P O K R E T N I H  S T V A R I 

N E P O S R E D N O M  P O G O D B O M

            Određuje se drugo ročište neposrednom pogodbom, za prodaju sljedećih pokretnih stvari Nenada  Mitrovića  za dan 16.02.2023. godine u 9,00 časova u zgradi suda kancelarija br. 2A

· Kuhinjski sto bijele boje sa šest stolica ..................................................... 800,00 KM


Prikupljanje ponuda vršiće se u zgradi Osnovnog suda u Bijeljini dana 15.02.2023. godine, kancelarija br. 2A, od 7,00 do 15,00 časova, dok će se otvaranje ponuda izvršiti dana 16.02.2023. godine u 09,00 časova, kancelarija br. 2A. Zainteresirani kupci ponude mogu stavljati pismenim ili usmenim putem, izjavom datom na zapisnik pred sudskim izvršiocem.

Popisane pokretne stvari ostavljene su na čuvanje izvršeniku i mogu se razgledati u prisustvu sudskog izvršioca, po pismenom zahtjevu zainteresovanog ponuđača u roku određenom za prikupljanje ponuda, uz obvezu uplate odgovarajućeg predujma. Izvršeniku je zabranjeno svako raspolaganje zaplijenjenim pokretnim stvarima, bez naloga suda.


Ročište neposrednom pogodbom održaće se pred sudskim izvršiocem ovog suda, s jedne strane i kupca s druge strane. Sudski izvršilac pokretne stvari prodaje u ime i za račun izvršenika. Tražilac se izvršenja može prijaviti kao kupac ili može naći kupca za kupovinu zaplijenjenih stvari. Kupljene pokretne stvari kupac kupuje uz klauzulu viđeno - kupljeno. Prodavac ne odgovara za nedostatke na stvari, niti za ispravno funkcioniranje istih.


Zahtjev sudu za zakazivanje novog ročišta, ukoliko je prvo ročište bezuspješno održano, stranka može podnijeti u roku od 8 dana, od isteka posljednjeg dana određenog za prikupljanje ponuda. Sud nije u obavezi da izvještava uredno pozvane stranke o rezultatima prikuplenih ponuda. O rezultatima uspješno provedene prodaje stranke i drugi učesnici u postupku, biće obaviješteni putem oglasne table suda, WEB stranice Osnovnog suda u Bijeljini – oglasna tabla suda, a mogu se informisati pozivom na br. 055 224 910, lokal 114., Služba sudskih izvršilaca, narednog radnog dana nakon proteka roka određenog za otvaranje prispjelih ponuda.

Na prvom ročištu neposrednom pogodbom, zaplijenjena pokretna stvar ne može se prodati ispod 1/3 utvrđene vrijednosti.


Ukoliko ima više kupaca, ponuđač s najvećom ponudom obavezan je odmah uplatiti kupoprodajnu cijenu za kupljenu pokretnu stvar. Ukoliko najpovoljni ponuđač ne uplati kupoprodajnu cijenu po pozivu suda, drugi najpovoljni ponuđač biće proglašen kupcem i platiće onu cijenu koju je ponudio i tako redom. U slučaju da niti jedan od ponuđača ne uplati cijenu po pozivu suda, sud će na zahtjev jedne od stranaka oglasiti da prvo ročište nije uspjelo. Rješenje o dosudi sud će donijeti odmah po uplati kupoprodajne cijene, a najkasnije u roku od 5 ( pet ) dana od izvršene uplate. Sve poreze i takse u vezi sa prodajom snosi kupac.

Donošenjem i uručenjem rješenja o dosudi, smatraće će se da je kupcu predata isprava kojom se stvar može preuzeti od izvršenika ( treće osobe ili sudskog depoa ). Ukoliko izvršenik ne izvrši dobrovoljnu predaju kupljenih pokretni stvari, iste će na zahtjev kupca uz posredovanje suda biti izuzete od izvršenika i predate kupcu. Kupac je dužan obavijestiti sud, da mu izvršenik na njegov zahtjev nije izvršio dobrovoljnu predaju kupljenih pokretni stvari. Sud je dužan osigurati predaju stvari kupcu u roku od 5 ( pet ) dana od dana kada je postupajući sudija u sudski spis zaprimio podnesak kojim se zahtijeva predaja dosuđenih pokretni stvari posredstvom Suda.

Ovaj zaključak objaviće se na sudskoj oglasnoj tabli i WEB stranici suda. Stranka može o svom trošku objaviti zaključak o prodaji u sredstvima javnog informisanja ili na drugi odgovarajući način.

Sud će obustaviti izvršenje određeno zapljenom, procjenom i prodajom pokretnih stvari ukoliko ni jedna stranka, nakon neuspjelog prvog ročišta, u roku od 8 dana ne predloži održavanje drugog ročišta neposrednom pogodbom ili ukoliko se pokretne stvari ne uspiju prodati na drugom ročištu neposrednom pogodbom.
                                                                                                                             S u d i j a
                                                                                                                        Purić Nebojša
         Pouka o pravnom lijeku: Protiv ovog zaključka nije dozvoljen pravni lijek.

